20.12.2022.
LV
Eiropas Savienības Oficiālais Vēstnesis
L 325/189
3. etaps.
Ar cilvēka veselību saistītie un vidiskie aspekti galīgajā izmantošanas fāzē Šajā etapā novērtē bīstamību un riskus, kas saistīti ar attiecīgā materiāla vai ķimikālijas galīgo izmantojumu.
Tas aptver lietojumspecifisku eksponētību ķimikālijai vai materiālam un ar to saistītos riskus.
Mērķis ir novērtēt, vai ķimikālijas vai materiāla galīgā izmantošana rada risku cilvēka veselībai vai videi.
4. etaps.
Vidiskās ilgtspējas novērtējums Ceturtajā etapā ar ACN tiek novērtēta vidiskā ilgtspēja visā ķimikālijas/materiāla aprites ciklā, novērtējot vairākas ietekmes kategorijas, piemēram, klimata pārmaiņas un resursu izmantojumu.
Šajā etapā tiek novērtēts arī toksiskums un ekotoksiskums, proti, visa aprites cikla emisiju ietekme uz cilvēkiem un vidi dažādos vides segmentos (piem., augsne, ūdens, gaiss), aptverot arī mobilitāti starp segmentiem, ne tikai tiešas ekspozīcijas ietekmi (to aptver 3. etaps). 1.
Attiecīgās ķimikālijas vai materiāla bīstamās īpašības
2.
Cilvēka veselības un drošuma aspekti ražošanā un pārstrādē
3.
Bīstamība un riski, kas saistīti ar attiecīgā materiāla vai ķimikālijas galīgo izmantojumu
4.
Ietekme uz vidi visā attiecīgās ķimikālijas vai materiāla aprites ciklā
2. attēls.
Drošuma un ilgtspējas novērtējumā aplūkotās ķimikālijas vai materiāla drošuma un ilgtspējas aspektu ilustrācija.
Iekrāsotie elementi norāda, kuri aprites cikla posms ir aptverti.
Sarkanie punkti apzīmē vērtējamo ķimikāliju vai materiālu, savukārt dzeltenie un pelēkie punkti apzīmē visas pārējās vielas, kas emitētas tā aprites ciklā (piem., citas toksiskas ķimikālijas, kas emitētas izejvielu ieguves laikā vai ražošanas procesā izmantotās enerģijas dēļ).